Savage Model 110

KinnigBroDoareKarabinennMont en-droTennata dre zorn, dre vorailhMunisionoù.30-06 Springfield ha .270 Winchester (da gentañ), kalz kalibroù all hiziv an deizProduerSavage ArmsBloavezh krouidigezh1956Mare produiñAbaoe 1958Perzhioù teknikel(hervez an adstummoù)Mas (hep kartouchenn)War-dro 3,100 kgHirder ar c'hanolEtre 508 ha 660 mmEndalc'hKargerioù fiñv etre 2 ha 4 c'hartouchennLezennRummad e Bro-C'hallC
Ar Savage Model 110 zo ur rummad karabinennoù-morailh kambret evit kartouchennoù skoet en o c'hreiz, produet abaoe 1957 gant an embregerezh stadunanat Savage Arms. Produet e vez c'hoazh hiziv an deiz evit meur a seurt tennerien : chaseerien, nerzhioù-surentez pe tennerien sport. Unan eus brudetañ karabinennoù stadunanat eil hanterenn an XX kantved eo. 

 Istor 
E-kreiz ar bloavezhioù 1950 e c'houlennas an embregerezh Savage d'e ijinour Nicholas L. Brewer, bet o labourat evit Stevens a-raok an Eil Brezel-bed, sevel ur garabinenn-vorailh nevez gouest da zegemer kartouchennoù skoet en o c'hreiz galloudus GREENLEAF Bob, The Savage Model 110 Rifle e Precision Shooting Magazine Vol. 45 n°3, miz Gouere 1997, adembannet war SavageShooters.com e 2004 (lennet d'an 09/05/2024). Mervel a reas an ijinour e miz Kerzu 1956 Nichols L. Brewer obituaries e Tampa Bay Times, St Petersburg, Florida, 23/12/1956, p. 15 prestik goude bezañ echuet tresañ teknikel ur garabinenn nevez hag a voe anvet Model 98 peogwir e oa da vezañ gwerzhet e 97,95 $. Diwezhatoc'h e voe komprenet e vije diaes gwerzhañ an arm er priz-se, hag adanvet e voe Model 110 ha gwerzhet e voe da gentañ e 109,95 $. Kambret e oa da gentañ e .30-06 Springfield hag e .270 Winchester. Ar skouerennoù kentañ a voe produet e 1957 ha gwerzhet adalek 1958.

Degemeret e voe mat an arm e metoù an dennerien amerikan. E 1966 e voe degaset kemmoù d'ar c'harger ha lakaet an draen da vezañ reoliek. Anvet e voe an adstumm Model 110C. Soñjet e voe ivez an adstumm-mañ evit izelaat koustoù ar produiñ oc'h implijout teknikoù simploc'h. E 1998 e oa 18 adstumm eus ar Model 110 e gwerzh GREENLEAF Bob, The Savage Model 110 Rifle, The rest of the story, e Precision Shooting Magazine Vol. 45 n°9, miz C'hwevrer 1998, adembannet war SavageShooters.com e 2004 (lennet d'an 09/05/2024). E 2024 e kinnige an embregerezh Savage 45 adstumm eus ar Model 110, dezhe kalibroù, danvezioù pe kanolioù disheñvel. Pajenn ar Model 110 war lec'hienn Savage Arms (lennet d'an 09/05/2024)

 Daveennoù 

Rummad:Karabinennoù
Rummad:Armoù SUA
Rummad:Armoù brezel Ukraina